ΚΑΝΟΝΙΣΜΟΣ (ΕΚ) αριθ. 1327/95 ΤΟΥ ΣΥΜΒΟΥΛΙΟΥ της 29ης Μαΐου 1995 για την τροποποίηση των κανονισμών (ΕΟΚ) αριθ. 1035/72, (ΕΟΚ) αριθ. 2240/88 και (ΕΟΚ) αριθ. 1121/89 σχετικά με τον μηχανισμό των κατωφλίων παρέμβασης στον τομέα των νωπών οπωροκηπευτικών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 16 β παράγραφος 3,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι, σύμφωνα με το άρθρο 16 παράγραφος 3 α και τα άρθρα 16 α και 16 β του κανονισμού (ΕΟΚ) αριθ. 1035/72 έχουν καθιερωθεί κατώφλια παρέμβασης για τις τομάτες, τα ροδάκινα, τα μήλα και τα κουνουπίδια 7 ότι, από την 1η Ιανουαρίου 1995, ημερομηνία ένταξης της Αυστρίας, της Φινλανδίας και της Σουηδίας, ο μηχανισμός κατωφλίων παρέμβασης εφαρμόζεται στο σύνολο της Κοινότητας 7 ότι πρέπει να προσαρμοσθεί στη νέα κατάσταση, αφενός, το κατώφλι παρέμβασης και η μερίδα υπέρβασης που καθορίζονται για τις τομάτες στο άρθρο 16 παράγραφος 3 α του κανονισμού (ΕΟΚ) αριθ. 1035/72 και, αφετέρου, οι μερίδες υπέρβασης που καθορίζονται για τα μήλα και τα κουνουπίδια στα άρθρα 1 και 2 του κανονισμού (ΕΟΚ) αριθ. 1121/89 του Συμβουλίου της 27 Απριλίου 1989 (5), για την καθιέρωση ενός κατωφλίου παρέμβασης για τα μήλα και τα κουνουπίδια, καθώς και η μερίδα υπέρβασης που καθορίζεται για τα ροδάκινα στο άρθρο 2 του κανονισμού (ΕΟΚ) αριθ. 2240/88 του Συμβουλίου (6) της 19 Ιουλίου 1988 ο οποίος θεσπίζει, όσον αφορά τα ροδάκινα, τα λεμόνια και τα πορτοκάλια, τους κανόνες εφαρμογής του άρθρου 16 γ του κανονισμού αριθ. 1035/72,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 16 παράγραφος 3 α του κανονισμού (ΕΟΚ) αριθ. 1035/72, το πρώτο αντικαθίσταται από το ακόλουθο κείμενο:

«3 α. Εάν, για τις τομάτες, οι ποσότητες οι οποίες κατά τη διάρκεια μιας περιόδου εμπορίας αποτέλεσαν αντικείμενο μέτρων παρέμβασης, σε εφαρμογή των άρθρων 15 και 19 α, υπερβαίνουν τους 607 200 τόνους, οι τιμές βάσης και αγοράς της επόμενης περιόδου εμπορίας για το εν λόγω προϊόν, σύμφωνα με τα κριτήρια των παραγράφων 2 και 3, μειώνονται κατά 1 % ανά μερίδα 31 600 τόνων που υπερβαίνει αυτήν την ποσότητα. Η εφαρμογή αυτής της διάταξης δεν δύναται, ωστόσο, να οδηγήσει σε μείωση των τιμών μεγαλύτερη από 20 %.».

Άρθρο 2

Στο άρθρο 2 παράγραφος 1 πρώτη περίπτωση του κανονισμού (ΕΟΚ) αριθ. 2240/88, η πρώτη περίπτωση αντικαθίσταται ως εξής:

«- 23 000 τόνοι και 23 100 τόνοι από την περίοδο εμπορίας 1995/96, όσον αφορά τα ροδάκινα.».

Άρθρο 3

Ο κανονισμός (ΕΟΚ) αριθ. 1121/89 τροποποιείται ως εξής:

1. στο άρθρο 1 παράγραφος 3 προστίθεται η ακόλουθη φράση:

«Η μερίδα αυτή ορίζεται σε 85 800 τόνους για την περίοδο εμπορίας 1994/95 και σε 86 500 τόνους από την περίοδο εμπορίας 1995/96.».

2. Στο άρθρο 2 παράγραφος 3, προστίθεται η ακόλουθη φράση:

«Η μερίδα αυτή καθορίζεται σε 20 200 τόνους για την περίοδο εμπορίας 1995/96.».

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 του παρόντος κανονισμού εφαρμόζεται από την περίοδο εμπορίας 1995/96.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1995.

Για το Συμβούλιο Ο Πρόεδρος Ph. VASSEUR